Family fun at Sunshine Walk | OFM
─── 17:53 Fri, 08 Oct 2021
Gesinspret by Sunshine Walk
Die President het gepraat – ons is op Vlak 1! En, Oktober is beslis die mooiste maand in Bloemfontein ... wat meer kan jy voor vra? So, trek aan jou tekkies en kies die hasepad na die Bloem Showgrounds vir die Sunshine Walk op 17 Oktober!
Bloem Show, in samewerking met OFM en Bloemfontein Courant, wil jou en jou gesin weer daai litte laat roer. Hierdie gratis gesinsstap is slegs 2,5 kilometer lank (perfek vir die kleintjies) en daar sal 'n kompetisie, kos- en verversingsstalletjies en musiekpunte wees. Boonop sal joi gunsteling Sentraal Suid-Afrika aanbieders, die OFM -span, saam met jou hulle litte roer in die vars Vrystaatse lug.
Die begintyd is tussen 07:00 en 09:00 by die Banquet Hall. Parkeerplek is beskikbaar op die Pretpark-terrein. Donasies van nie-bederfbare kos sal vir Food4kidz ingesamel word in plaas van toegangsgeld. Streng Covid-19 regulasies sal geld.
Elmarie Prinsloo, uitvoerende hoof van Bloem Show, sê hulle het die stap begin "vanweë die negatiwiteit tydens Covid en die drang wat almal het dat dinge moet terugkeer na normaliteit. Dit het ons laat besef dat dit tyd is om mense bymekaar te kry – binne die veiligheid van Covid-regulasies. Dit sal mense beter laat voel en lei tot n meer positiewe houding. Die pretstap se naam is gebaseer op die gewilde liedjie 'Walking on sunshine'. "
Volgens Lindiwe Mtwentula, OFM-bemarkingsbestuurder is die "doel van die pretstap is om die gemeenskap van Bloemfontein weer aktief en in die buitelug te kry. Sedert die pandemie begin het, kon mense nie uitgaan en aan sulke geleenthede deelneem nie. Die pretstap is ook ten bate van 'n goeie doel. Ons doen 'n beroep op die gemeenskap om nie-bederfbare kos saam te bring en ons te help om 'n verskil te maak in die lewens van die kinders wat Food4kidz ondersteun ".
Corni Fourie, sakebestuurder van Mahareng (wat Courant besit), sê: "Dit is Courant se doel om ons gemeenskap positief te beïnvloed deur hulle in te lig en op te voed oor plaaslike nuus en gebeure, soos die Sunshine Walk."
Food4kidz het hulle dankbaarheid uitgespreek om deel te wees van die Sunshine Walk, aangesien dit hulle werksaamhede sal bevorder. "Dit sal ook 'n geleentheid wees om skenkings te ontvang wat ons baie sal help in die laaste kwartaal van 2022."